ลุ้นทำปิดหุ้นไตรมาสแรก
หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันจันทร์ที่ 21 มี.ค. 2554
19 ส.ค. 2554

หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันจันทร์ที่ 21 มี.ค. 2554
...ตลาดหุ้นท้ายสัปดาห์ก่อน (18 มี.ค.) ทรงตัวปิดเหนือ 1,000 จุด ได้...ดัชนีปิด 1,003.29 จุด ขยับ 0.94 จุด มูลค่าซื้อขาย 25,422 ล้านบาท 
...ต่างชาติขายต่อเนื่องอีก 696 ล้านบาท สถาบัน/กองทุนเก็บของ 1,270 ล้านบาท 
...สัปดาห์นี้ (2128 มี.ค.) ตลาดมีความหวังขึ้น ลุ้นผลจิตวิทยาการซื้อหุ้นทำราคาปิดสิ้นงวดไตรมาสแรก (Window Dressing) แต่นักลงทุนยังต้องจับตาผลกระทบจากเหตุการณ์ในญี่ปุ่นและลิเบียต่อไป
...การประกาศขึ้นการกันสำรองอีก 0.50% ของธนาคารกลางจีน มีผลตั้งแต่วันที่ 25 มี.ค.นี้ เพื่อสกัดเงินเฟ้อ มีผลกับตลาดเอเชียและไทย 
...หุ้นเอสโซ่ (ESSO) เข้าตลาดหุ้นมาเป็นปี ราคาหุ้นเพิ่งพ้นจอง 10 บาท เมื่ออาทิตย์ก่อน ได้ข่าวแรง “ไทยออยล์” สนซื้อโรงกลั่นกระตุ้น 
...ยุคโรงพยาบาลรวมตัวเพื่อแกร่ง ล่าสุด โรงพยาบาลบำรุงราษฎร์ (BH) โรงพยาบาลระดับอินเตอร์ของประเทศ กวาดซื้อหุ้นโรงพยาบาลเกษมราษฎร์ (บางกอก เชน ฮอสปิทอล) จากแลนด์ แอนด์ เฮ้าส์ (LH) จำนวน 24.99% ราคา 8.50 บาท/หุ้น มูลค่า มากถึง 3,533 ล้านบาท ... งานนี้จับตา BH ลงชิงส่วนแบ่งตลาดกลางล่าง ส่วน LH ฟาดกำไรไปเฉียด 3,000 ล้านบาท
...ตลาดทุนยุคพัฒนาตั้งตัวแทน 4 หน่วยงาน “สศค.–ก.ล.ต. ตลาดหลักทรัพย์–สภาธุรกิจตลาดทุน” กำหนดวิสัยทัศน์ตลาดทุนไทยในอนาคต ประชุมนัดแรกวันที่ 28 มี.ค.นี้